**SUTARTIS NR. SUTL-161**

2025 m. vasario mėn. 25 d.

Vilnius

**UAB „Litesko“**, juridinio asmens kodas 110818317, registruotos buveinės adresas Konstitucijos pr. 7, LT- 09308 Vilnius, atstovaujama\_\_\_\_\_\_\_\_\_\_\_\_, veikiančio pagal įmonės įstatus , toliau vadinama „**Nuomininku**“, ir **UAB „Vilniaus energija“,** juridinio asmens kodas 111760831, registruotos buveinės adresas Konstitucijos pr. 7, LT-09308 Vilnius, atstovaujama \_\_\_\_\_\_\_\_\_\_\_\_\_\_\_\_, veikiančios pagal 2025-02-03 dienos įgaliojimą Nr.1, toliau vadinama „**Nuomotoju**“, abi kartu toliau vadinamos „**Šalimis**“, o kiekviena atskirai „**Šalimi“**, sudarė šią sutartį, toliau vadinama „**Sutartimi“**.

1. **BENDRIEJI REIKALAVIMAI**
   1. Šalys patvirtina, kad jos yra įregistruotos Lietuvos Respublikos įstatymų nustatyta tvarka ir kad Sutartis neprieštarauja įstatuose nurodytai veiklai.
2. **SUTARTIES SĄVOKOS**
   1. **Subtiekėjai** – bet kokie fiziniai ar juridiniai asmenys, kuriuos Nuomotojas pasitelkia Sutarčiai įvykdyti, ir kurie yra nurodyti Nuomotojo pateiktame pasiūlyme.
   2. **Pirkimų įstatymas** - Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (galiojanti aktuali redakcija su visais pakeitimai ir papildymais).
   3. **Viešųjų pirkimų įstatymas** - Lietuvos Respublikos Viešųjų pirkimų įstatymas (galiojanti aktuali redakcija su visais pakeitimai ir papildymais).
   4. **Informacinė sistema „SABIS“ -** valstybės informacinė sistema, skirta informacinių technologijų priemonėmis parengti, pateikti ir išsaugoti su Viešųjų pirkimų įstatyme nurodytų sutarčių, bei vidaus sandorių vykdymu susijusias sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą.
3. **PERKAMOS PREKĖS, JŲ KIEKIS**
   1. Nuomotojas įsipareigoja Sutartyje nustatyta tvarka ir sąlygomis išnuomoti UAB „Litesko“ filialams  
      „Biržų šiluma“, „Druskininkų šiluma“, „Kelmės šiluma“, „Marijampolės šiluma“, „Telšių šiluma“  
      (toliau – Filialai), technines sąlygas (toliau - Techninės sąlygos) (Sutarties priedas Nr. 2) bei Sutarties reikalavimus atitinkančią ***mobiliąją katilinę***(toliau – **Prekės)**, o Nuomininkas įsipareigoja priimti Prekes ir sumokėti už Prekių nuomą Sutartyje nustatyta tvarka į Sutartyje nurodytą Nuomotojo sąskaitą.
   2. Prekių pavadinimai, techniniai reikalavimai ir preliminarūs Prekių kiekiai nurodyti Techninėse sąlygose ir Atsiskaitomose kainose (Sutarties priedas Nr. 1), kuris yra neatskiriama šios Sutarties dalis.
4. **SUTARTIES KAINA** 
   1. Maksimali Sutarties vertė 170 000,00 EUR (*šimtas septyniasdešimt tūkstančių Eur 00 Eur ct*) be pridėtinės vertės mokesčio (toliau - **PVM**) 205 700,00 EUR (*du šimtai penki tūkstančiai septyni šimtai Eur 00 Eur ct*) su PVM. Nuomininkas neįsipareigoja per visą Sutarties galiojimo terminą išnuomoti Prekių visai numatytai maksimaliai Sutarties vertei. Prekės išnuomojamos pagal susidariusį Nuomininko poreikį. Techninėse sąlygose (Sutarties priedas Nr. 2) nurodyti tik preliminarūs Prekių kiekiai. Nuomininkas neįsipareigoja Sutarties galiojimo metu išnuomoti visų Techninėse sąlygose nurodytų preliminarių Prekių kiekių.
   2. Prekių nuomos kaina nustatoma pagal Sutarties priede Nr. 1 Atsiskaitomosios kainos nurodytus įkainius. Įkainiai yra galutiniai ir nekeičiami, išskyrus atvejus nurodytus sutarties 5, 14 skyriuose.
   3. Į Prekių nuomos kainą įskaičiuojami visi mokesčiai ir visos kitos Nuomotojo išlaidos.
   4. Sutarčiai taikomas ***fiksuotų įkainių*** kainos apskaičiavimo būdas, nustatytas Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (aktuali redakcija).
5. **SUTARTIES KAINOS PERŽIŪROS SĄLYGOS ir kainos pERSKAIČIAVIMO TVARKA**
   1. Pasikeitus Lietuvos Respublikos pridėtinės vertės mokesčio įstatymu nustatytam PVM tarifui, be atskiro Šalių susitarimo PVM tarifas bus perskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties kaina bus keičiama pasikeitusio PVM tarifo atitinkama dalimi.
   2. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.6 punkte, viršija 10 procentų. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
   3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
   4. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
   5. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (*pasirenkamas bendras „Vartojimo prekės ir paslaugos“*) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (*pasirenkamas bendras „Vartojimo prekės ir paslaugos“*).

Indpradžia – laikotarpio pradžios datos (mėnesio) vartojimo prekių ir paslaugų indeksas (*pasirenkamas bendras „Vartojimo prekės ir paslaugos“ indeksas)*. Pirmojo perskaičiavimo atveju laikotarpio pradžia yra Sutarties sudarymo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
  2. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

1. **mokėjimo tvarka** 
   1. Nuomininkas už pagal šią Sutartį tinkamai ir laiku išnuomotas Prekes atsiskaito per 30 (trisdešimt) kalendorinių dienų nuo PVM sąskaitos-faktūros gavimo informacinės sistemos „SABIS“ priemonėmis dienos. Sąskaita – faktūra išrašoma ir pateikiama informacinės sistemos „SABIS“ priemonėmis abiem Šalims pasirašius Prekių nuomos priėmimo-perdavimo aktą.
   2. Nuomininkas už Prekių nuomą Nuomotojui atsiskaito mokėjimo pavedimu į Nuomotojo Sutartyje nurodytą sąskaitą banke, Sutarties 6.1. punkte nustatytais terminais.
   3. Mokėjimo data laikoma pagal mokėjimo pavedimą pervestų sumų įskaitymo į Nuomotojo sąskaitą data.
   4. Elektroninės sąskaitos turi būti teikiamos per informacinę sistemą „SABIS“ adresu <https://sabis.nbfc.lt/> arba kitomis priemonėmis numatytomis Pirkimų įstatyme.
   5. Jei Nuomotojas pateikia popierinę sąskaitą arba sąskaitą pateikia kitomis priemonėmis, laikoma, kad sąskaita Nuomininkui nepateikta ir Nuomininkas turi teisę tokios sąskaitos neapmokėti.
2. **PREKIŲ UŽSAKYMO IR PERDAVIMO SĄLYGOS, ŠALIŲ TEISĖS, ĮSIPAREIGOJIMAI**
   1. ***Prekių užsakymo ir perdavimo sąlygos:***
      1. Prekės išnuomojamos tik pagal atskirą raštišką Nuomininko užsakymą (užsakymas siunčiamas el. paštu, nurodytais Sutarties 9.1. punkte), kuriame nurodoma Prekės pavadinimas, techniniai duomenys ir perkamas kiekis.
      2. Prekė turi perduota Nuomotojui nuo Sutarties pasirašymo per 2 darbo dienas.
      3. Mobili katilinė pristatoma UAB „Litesko“ filialui „Druskininkų šiluma“ Pramonės g. 7, Druskininkai.
      4. Jei Šalys raštu nesusitaria kitaip, Prekės pristatomos Nuomininkui darbo dienomis:
      5. pirmadienį ÷ ketvirtadienį  – nuo 8:00 iki 16:00 val.
      6. penktadienį                         – nuo 8:00 iki 15:00 val.
      7. Prekių kiekis, asortimentas, atitikimas techniniams reikalavimams tikrinami Prekių perdavimo-priėmimo Nuomininkui metu.
      8. Prekių žuvimo ar sugedimo rizika bei nuosavybės teisė į Prekes pereina Nuomininkui nuo Prekių perdavimo-priėmimo akto pasirašymo momento.
      9. Įpakavimo tara negražinama, jos vertė įskaičiuota Prekių kainoje.
      10. Prekių kokybė turi atitikti Nuomininko Techninius reikalavimus (Sutarties priedas Nr. 2) bei teisės aktų reikalavimus.
      11. Neįgalioti asmenys neturi teisės pateikti užsakymo Nuomotojui. Nuomotojui atidavus užsakymą neįgaliotam asmeniui, Nuomininkas turi teisę nemokėti už pateiktas prekes.
      12. Nuomotojas garantuoja, kad visos pateiktos Prekės yra be defektų, naujos, nenaudotos ir atitinka Nuomininko Techninius reikalavimus (Sutarties Priedas Nr. 2), Lietuvos Respublikos įstatymų bei kitų norminių aktų tokioms Prekėms keliamus reikalavimus, Prekių techninius aprašymus, jos yra tinkamos naudoti pagal Prekių įsigijimo paskirtį, nepažeidžiant aplinkos apsaugai, asmens higienai, sveikatai ir pan. keliamų reikalavimų.
      13. Nuomotojas užtikrina, kad Prekių perdavimo Nuomininkui momentu jis bus teisėtas Prekių savininkas, Prekės nebus įkeistos ar areštuotos, tretieji asmenys neturės reikalavimų į Prekes, ginčų dėl Prekių teismuose ar arbitražuose nebus, taip pat Prekės nebus apsunkintos jokiomis trečiųjų asmenų teisėmis ar suvaržymais, tretieji asmenys nebus pareiškę jokių pretenzijų į Prekes.
      14. Jei priimant Prekes nustatoma, kad pateiktos Prekės neatitinka Sutarties reikalavimų, yra nekokybiškos, neatitinka užsakymo, apie tai pažymima priėmimo-perdavimo akte ir tokios Prekės grąžinamos Nuomotojui. Nuomotojas privalo pakeisti šią (-ias) Prekę (-es) per Šalių tarpusavyje suderintą protingą terminą, kuris visais atvejais negali būti ilgesnis nei 3 (trys) darbo dienos. Šių Prekių priėmimas ir perdavimas bei atsiskaitymas už jas vykdomas vadovaujantis šios Sutarties nuostatomis.
      15. Visas grąžinamas nekokybiškas ir (ar) neatitinkančias Sutarties, jos priedų, užsakymo reikalavimų Prekes Nuomotojas privalo priimti savo sąskaita ir transportu.
      16. Nuomotojas gali priimti užsakymą tik iš įgaliotų asmenų.
      17. Apie Prekių pristatymo laiką (ne vėliau kaip likus 4 valandoms) iki Prekių perdavimo Nuomininkui Nuomotojas privalo informuoti Nuomininko įgaliotą (-us) asmenį (-is) teikti užsakymus ir priimti Prekes.
   2. ***Nuomotojo įsipareigojimai:***
      1. Sutartyje nustatyta tvarka ir terminais pristatyti Prekes į Prekių pristatymo vietą.
      2. Pristatyti Prekes, atitinkančias Nuomininko Techninius reikalavimus, Lietuvos Respublikos įstatymų bei kitų norminių teisės aktų tokioms Prekėms keliamus reikalavimus, tinkamas naudoti pagal Prekių įsigijimo paskirtį;
      3. Nuomotojas, savo sąskaita, privalo pašalinti visus Prekės gedimus, atsiradusius ne dėl Nuomininko netinkamo Prekės eksploatavimo;
      4. Nuomotojas turi užtikrinti reakciją į Nuomininko pranešimą elektroniniu paštu [info@vilniausenergija.lt](mailto:info@vilniausenergija.lt) apie gedimą (specialistų atvykimas į Prekės buvimo vietą)  
         ne vėliau kaip kitą darbo dieną nuo pranešimo apie gedimą gavimo;
      5. Nustatyti Prekės gedimai, atsiradę ne dėl Nuomininko netinkamo Prekės eksploatavimo, privalo būti  
         pašalinti ne vėliau nei per 1 darbo dieną. Nuomininkui nesilaikant reakcijos į gedimą laiko, gedimų  
         šalinimo terminų, Nuomininkas, Nuomotojui pareikalavus, moka Nuomotojui 50 EUR dydžio baudą  
         už kiekvieną termino praleidimo dieną;
      6. Prisiimti Prekės atsitiktinio žuvimo ar sugedimo riziką iki Prekės priėmimo-perdavimo momento.
      7. Vykdant Sutartį laikytis šių aplinkosaugos reikalavimų

7.2.7.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Nuomininkui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – AM įsakymas Nr. D1-508);

7.2.7.2. siekti, kad Prekėms nuomoti būtų sunaudojama mažiau gamtos išteklių t.y. kad Nuomotojo specialistai, atvykimui į nuomojamų Prekių pristatymo vietą rinktųsi netaršias transporto priemones, kurios atitinka žaliojo pirkimo reikalavimus, ir/arba siekti, kad nuomojamų Prekių pristatymui naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus;

7.2.7.3. siekti, kad būtų pasirenkamas optimalus maršrutas Nuomotojo specialistų atvykimui į nuomojamų Prekių pristatymo vietą;

7.2.7.4. siekti, kad pristatant nuomojamas Prekes būtų neteršiama aplinka ir nekeliamas pavojus sveikatai.

7.2.8. Tuo atveju, jei nuomojamos Prekės supakuotos ir/ar turi būti supakuotos, Nuomotojas užtikrina, kad pirminė, antrinė ir (ar) tretinė Prekių pakuotės turi būti pakuojamos į perdirbamąsias pakuotes pagal Lietuvos Respublikos mokesčio už aplinkos teršimą įstatymo nuostatas arba daugkartinio naudojimo pakuotes (talpas). Nuomotojas nuomodamas Prekes Nuomininkui, pateikia Prekės pakuotės tinkamumą perdirbti (perdirbamumą) arba daugkartinio naudojimo pakuotės (talpos) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Nuomininko atstovas, nurodytas Sutarties 8.1 punkte patikrina Nuomotojo pateiktus įrodymus dėl šiame punkte nustatytų reikalavimų laikymosi. Nustačius, kad Nuomotojas šiame punkte nustatytų reikalavimų nesilaiko, Nuomininkas turi teisę Prekių nepriimti ir laikyti, kad Prekės turi trūkumų, kuriuos Nuomotojas privalo ištaisyti, kitu atveju Nuomotojui taikoma Sutarties 12.6. punkte nurodyto dydžio bauda.

7.2.9. Sutarties 7.2.7. ir 7.2.8. punkte nurodytų Nuomotojo įsipareigojimų nevykdymas ilgiau kaip 5 (penkias) darbo dienas ir/ar netinkamas vykdymas ilgiau kaip 10 (dešimt) darbo dienų, jeigu Nuomotojas Prelių trūkumų neištaiso per Nuomininko rašytinėje pretenzijoje nustatytą protingą terminą, laikomas esminiu Sutarties pažeidimu.

7.2.10. Tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

* 1. ***Nuomininko įsipareigojimai:***
     1. Pateikti užsakymą elektroniniu paštu, nurodytu Sutarties 9.1. punkte.
     2. Apmokėti Nuomotojui už tinkamas Prekes Sutartyje nustatyta tvarka ir terminais.
     3. Po Prekių pristatymo Sutartyje nustatyta tvarka pasirašyti Prekių priėmimo – perdavimo aktą (Sutarties 3 priedas), Nuomotojui visa apimtimi įvykdžius reikalavimus pagal Sutartį ir Nuomininkui nenustačius Prekių trūkumų.
     4. Suteikti informaciją ir/ar dokumentus, būtinus Sutarčiai vykdyti
     5. Skirti atsakingą asmenį už Sutarties vykdymą, nurodytą Sutarties 8.1. punkte.
     6. Vykdyti kitus įsipareigojimus, numatytus Techninėse sąlygose (Sutarties 1 priedas).
  2. ***Nuomotojo teisės:***
     1. Nuomotojas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.
  3. ***Nuomininko teisės:***
     1. Nuomininkas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.

1. **atsakingI asmENYS**
   1. Nuomininko paskirtas asmuo, atsakingas už Sutarties tinkamo vykdymo priežiūrą ir valdymą \_\_\_\_\_\_\_\_\_\_\_\_\_\_\_\_.
   2. Nuomotojo paskirtas asmuo, atsakingas už Sutarties tinkamo vykdymo priežiūrą ir valdymą \_\_\_\_\_\_\_\_\_\_\_\_\_.
2. **Užsakymų pateikimas**
   1. Nuomininko užsakymai pateikiami Nuomotojui elektroniniu paštu [\_\_\_\_\_\_\_\_\_\_\_\_\_\_\_\_\_](mailto:greta.pladiene@veolia.com).
3. **sutarties prievolių įvykdymo terminai, PREKIŲ PRISTATYMO VIETA (-OS)**
   1. Nuomotojas Prekes privalo pristatyti adresu (-ais) UAB „Litesko“ filialui „Druskininkų šiluma“ Pramonės g. 7, Druskininkai per 2 d. d. nuo sutarties pasirašymo.
4. **PREKIŲ KOKYBĖS GARANTIJOS**
   1. Nuomotojas garantuoja, kad parduodamų Prekių techniniai rodikliai atitinka Techninėse sąlygose nurodytus specifikacijų reikalavimus, Lietuvos Respublikoje galiojančias taisykles, teisės aktus, normatyvus.
   2. Nuomotojas visoms parduodamoms Prekėms turi suteikti gamintojo garantiją.
   3. Nuomotojas kartu su Prekėmis privalo perduoti Nuomininkui garantiją žyminčius dokumentus bei dokumentus, nurodančius kokybės garantijos galiojimo sąlygas ir atitinkamų prekių naudojimo instrukcijas originalo ir lietuvių kalba.
   4. Garantijos galiojimo metu pranešti trūkumai Nuomininko pasirinkimu turi būti Nuomotojo ištaisyti, netinkamos kokybės Prekės pakeistos tinkamos kokybės prekėmis arba Nuomininkui grąžintos už netinkamos kokybės prekes sumokėtos sumos ne vėliau kaip per 10 (dešimt) kalendorinių dienų.
   5. Nuomotojas atsako už Prekių kokybę, jeigu neįrodo, kad defektai atsirado po Prekių pateikimo Nuomininkui dėl to, kad Nuomininkas pažeidė prekių naudojimo ar saugojimo taisykles, arba dėl trečiųjų asmenų (jais nelaikomi asmens apsaugos priemonių gamintojas ar asmenys, susiję su asmens apsaugos priemonių pateikimu Nuomotojui) kaltės ar nenugalimos jėgos.
5. **SUTARTINĖS ATSAKOMYBĖS UŽ PRIEVOLIŲ NEVYKDYMĄ AR NETINKAMĄ VYKDYMĄ NUSTATYMAS**
   1. Vykdydamos Sutartį, Šalys vadovaujasi galiojančiais įstatymais, kitais teisės aktais, Sutarties nuostatomis, Techninėmis sąlygomis (Sutarties priedas Nr. 2).
   2. Jeigu Nuomotojas nesilaiko Prekių paruošimo ar pristatymo terminų, jis, Nuomininkui pareikalavus raštu, moka 0,02 (dvi šimtosios) procento delspinigius nuo neatlikto įsipareigojimo vertės už kiekvieną pavėluotą dieną ir atlygina Nuomininkui dėl to patirtus nuostolius.
   3. Jeigu Nuomininkas nesilaiko apmokėjimo terminų, Nuomotojui pareikalavus raštu, jis moka Nuomotojui 0,02 % dydžio delspinigius nuo neapmokėtos sumos už kiekvieną pavėluotą dieną.
   4. Nuomotojas įsipareigoja užtikrinti, kad jo nuomojamos Prekės atitinka aplinkosauginių reikalavimų kriterijus (jei tokie buvo keliami pirkimo sąlygose) nurodytus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ ir kituose žaliuosius pirkimus reglamentuojančiuose teisės aktuose. Nuomininkas bet kuriame Sutarties vykdymo etape gali paprašyti Nuomotojo pateikti pagrindžiančius dokumentus apie „žaliųjų“ reikalavimų taikymą/laikymąsi pagal pirkimo sąlygų reikalavimus.
   5. Nuomotojui nesilaikant 12.4. punkte nurodytų reikalavimų, Nuomininkui pareikalavus, Nuomotojas privalo sumokėti Nuomininkui 5 proc. (penkių) baudą nuo visos Sutarties kainos be PVM, bei nedelsiant pašalinti nustatytą trūkumą (-us). **(punktas taikomas tik tuo atveju jei Nuomotojo pasiūlymui suteikti ekonominio naudingumo vertinimo balai už aplinkosauginius reikalavimus).**
   6. Nuomotojui nesilaikant 7.2.7. – 7.2.8. punkte nurodytų reikalavimų, Nuomininkui pareikalavus, Nuomotojas privalo sumokėti Nuomininkui 5 proc. (penkių) baudą nuo visos Sutarties kainos be PVM, bei nedelsiant pašalinti nustatytą trūkumą (-us).
   7. Netesybų sumokėjimas neatleidžia Šalių nuo pareigos atlyginti nuostolius ir vykdyti sutartinius įsipareigojimus.
6. **SUBTIEKĖJŲ KEITIMO TVARKA , TIESIOGINIS ATSISKAITYMAS (JEI SUBTIEKĖJAI VYKDANT SUTARTĮ BUS PASITELKIAMI)**
   1. Vykdydamas šią Sutartį, Nuomotojas turi teisę pasitelkti trečiuosius asmenis (subtiekėjus). Nuomotojas savo pasiūlyme privalo nurodyti, kokiai Sutarties daliai jis ketina pasitelkti subtiekėjus ir kokius subtiekėjus, jeigu jie yra žinomi, jis ketina pasitelkti.
   2. Jeigu tai leidžiama dėl Sutarties pobūdžio, Sutarties Šalys gali susitarti dėl tiesioginio Nuomininko atsiskaitymo su subtiekėjais, tokia tvarka:
      1. Subtiekėjams pageidaujant, Nuomininkas su jais atsiskaitys tiesiogiai. Apie šią galimybę Nuomininkas informuos subtiekėją atskiru pranešimu per 3 (tris) darbo dienas nuo informacijos iš Nuomotojo apie pasitelkiamą subtiekėją gavimo raštu dienos. Norėdamas pasinaudoti tiesioginio atsiskaitymo galimybe, subtiekėjas turi ne vėliau kaip per 2 (dvi) darbo dienas nuo pranešimo iš Nuomininko gavimo dienos, raštu pateikti Nuomininkui prašymą dėl tiesioginio atsiskaitymo taikymo. Tokiu atveju, kai subtiekėjas išreikš norą pasinaudoti tiesioginio atsiskaitymo galimybe, tarp Nuomininko, Nuomotojo ir subtiekėjo, atsižvelgiant į pirkimo dokumentuose ir subtiekimo sutartyje nustatytus reikalavimus, bus sudaroma trišalė sutartis, kurioje aprašoma tiesioginio atsiskaitymo su subtiekėju tvarka, įskaitant teisę Nuomotojui prieštarauti nepagrįstiems mokėjimams.
   3. Sutarties 13.1 ir 13.2 punktuose nustatyti reikalavimai nekeičia Nuomotojo atsakomybėsdėl Sutarties įvykdymo.
   4. Nuomotojas, ne vėliau negu pirkimo sutartis pradedama vykdyti, įsipareigoja Nuomininkui pranešti tuo metu žinomų subtiekėjų pavadinimus, kontaktinius duomenis ir jų atstovus. Nuomotojas privalo informuoti apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos Sutarties 13.5 punkto nuostatos, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai.
   5. Tais atvejais, kai Nuomotojas nesiremia subtiekėjo pajėgumais, Nuomininkas, siekdamas užtikrinti tinkamą Pirkimų įstatymo 29 straipsnio 2 dalies 2 punkto nuostatų įgyvendinimą ir vadovaudamasis Pirkimų įstatymo 59 straipsnio 1 dalyje nustatytais reikalavimais, gali patikrinti, ar nėra mutatis mutandis taikomo Viešųjų pirkimų įstatymo 46 straipsnyje nurodytų tiekėjo subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis mutatis mutandis taikomo Viešųjų pirkimų įstatymo 46 straipsnyje nustatytą pašalinimo pagrindą, Nuomininkas reikalauja per Nuomininko nustatytą terminą pakeisti minėtą subtiekėją reikalavimus atitinkančiu subtiekėju.
   6. Sutarties galiojimo laikotarpiu subtiekėjai gali būti pakeisti kitais:
      1. Dėl subtiekėjų bankroto, restruktūrizavimo bylos iškėlimo ar likvidavimo procedūros pradėjimo;
      2. Kai subtiekėjai nebeatitinka subtiekėjams keliamų kvalifikacinių reikalavimų;
      3. Kai su subtiekėjais nutraukiama sutartis dėl negalėjimo laiku ir tinkamai įvykdyti Sutarties sąlygų.
   7. Sutarties galiojimo laikotarpiu gali būti pasitelkiami papildomi subtiekėjai, kai:
      1. Paaiškėja, kad yra būtina pasitelkti naują (papildomą) subtiekėją, atsiradus Pirkimo dokumentuose ir Techninėse sąlygose nenurodytiems darbams, nenurodytoms paslaugoms ar prekėms, susijusioms su Prekių tiekimu, be kurių nebūtų galima tinkamai įgyventi Sutarties nuostatų.
   8. Sutarties galiojimo metu, ketinant pasitelkti papildomus subtiekėjus, pastarieji turi būti ne žemesnės kvalifikacijos nei buvo reikalaujama Pirkimo sąlygose.
   9. Nuomotojas, norėdamas pakeisti Sutartyje numatytus Subtiekėjus, Nuomininkui pateikia pagrįstą prašymą, kuriame nurodo aplinkybes, sąlygojančias subtiekėjo pakeitimo poreikį, jo kvalifikacijos atitikimą Pirkimo sąlygose numatytiems reikalavimams bei prideda tai pagrindžiančius dokumentus. subtiekėjai gali pradėti vykdyti įsipareigojimus, tik Nuomotojui gavus Nuomininko sutikimą.
7. **sutarties peržiūros sąlygos ar pasirinkimo galimybės**
   1. Sutarties kainos peržiūros sąlygos nurodytos Sutarties 5 skyriuje.
   2. Sutartis jos galiojimo laikotarpiu gali būti keičiama, vadovaujantis Pirkimų įstatymo 97 straipsnio reikalavimais ir Sutartimi.
   3. Nuomotojas neturi teisės perduoti savo įsipareigojimų pagal šią Sutartį trečiajam asmeniui be raštiško Nuomininko sutikimo.
   4. Šalys susitaria, kad Teisės aktų nustatyta tvarka reorganizavus Nuomotojo įmonę ar pasikeitus Nuomotojo teisiniam statusui, Nuomotojas ne vėliau kaip prieš 10 (dešimt) darbo dienų iki Nuomotojo teisių ir pareigų perėmimo momento turi apie tai raštu informuoti Nuomininką ir kartu su minėtu raštu pateikti Nuomotojo teisių ir pareigų perėmėjo kvalifikaciją patvirtinančius dokumentus. Nuomininkas, gavęs Nuomotojo raštą kartu su visais Nuomotojo teisių ir pareigų perėmėjo kvalifikaciją patvirtinančiais dokumentais, ne vėliau kaip per 3 (tris) darbo dienas įvertina pateiktų dokumentų turinį ir raštu pritaria arba atsisako pritarti Sutarties Šalies pasikeitimui. Nuomininkui pritarus pasirašomas Sutarties pakeitimas, sudarytas dviem egzemplioriais, tampantis neatskiriama Sutarties dalimi, o Nuomotojo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Nuomotojo prisiimtas teises ir pareigas. Šalys pareiškia ir patvirtina, kad toks Nuomotojo teisių ir pareigų perėjimas nėra novacija pagal Civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui.
8. **ginčų sprendimo tvarka**
   1. Visi nesutarimai sprendžiami tarpusavio susitarimu, o nepavykus susitarti, sprendžiama galiojančių Lietuvos Respublikos įstatymų nustatyta tvarka, Lietuvos Respublikos teismuose.
9. **KONFIDENCIALUMAS**
   1. Šalys įsipareigoja laikyti paslaptyje ir neatskleisti su šios Sutarties vykdymu susijusios informacijos jokiai trečiajai Šaliai, bei naudoti ją tik šios Sutarties vykdymo tikslais. Šis įsipareigojimas netaikomas informacijai, kuri, kaip gali būti įrodyta, yra:
      1. atskleista pagal teisės aktų reikalavimus;
      2. raštišku savo sutikimu leidžia atskleisti abi Sutarties Šalys;
      3. yra ar tampa vieša, nepažeidus šios Sutarties, t.y. paviešinama ne dėl tokios informacijos gavėjo kaltės, arba savarankiškai atskleista tokios informacijos gavėjo darbuotojų, kurie neturėjo galimybių naudotis pagal Sutartį suteikta informacija.
10. **sutarties nutraukimo atvejai ir tvarka**
    1. Sutartis gali būti nutraukta bendru rašytiniu Šalių susitarimu.
    2. Kiekviena Sutarties Šalis, prieš ***14 (keturiolika) kalendorinių dienų*** įspėjusi kitą Sutarties Šalį, gali vienašališkai, nesikreipdama į teismą, nutraukti Sutartį jeigu kita Šalis nevykdo ar netinkamai vykdo Sutarties sąlygas ir tai yra esminis Sutarties pažeidimas. Nustatant, ar Sutarties pažeidimas yra esminis, vadovaujamasi Lietuvos Respublikos civilinio kodekso 6.217 straipsnio 2 dalies nuostatomis. Sutarties esminiu pažeidimu laikomas Prekių paruošimo (ar pristatymo, terminų, kokybės, techninių reikalavimų pagal Sutarties nuostatas nesilaikymas. Nutraukus Sutartį dėl Nuomotojo esminio šios Sutarties pažeidimo, Nuomininkas, vadovaudamasis pirkimus reglamentuojančių teisės aktų nustatyta tvarka, įtraukia Nuomotoją į Nepatikimų tiekėjų sąrašą.
    3. Nuomininkas, prieš ***7 (septynias) darbo dienas*** įspėjęs Nuomotoją, gali vienašališkai, nesikreipdamas į teismą, nutraukti Sutartį jeigu Nuomotojas daugiau kaip 15 (penkiolika) kalendorinių dienų pažeidžia Sutartyje nustatytą Prekių pristatymo terminą.
    4. Sutartis gali būti nutraukta Nuomotojo vienašaliu sprendimu, apie tai raštu įspėjus Nuomininką prieš 5 (penkias) kalendorines dienas ir netaikant dėl to jokių sankcijų Nuomotojui, kai atsakingos institucijos nustato, kad Nuomininkas neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą. Jeigu po Sutarties sudarymo nustatoma, kad Sutartis su Nuomininku neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą, Sutartis negalioja minėto įstatymo nustatyta tvarka.
    5. Nuomininkas, prieš ***30 (trisdešimt) kalendorinių dienų*** įspėjęs Nuomotoją, gali vienašališkai, nesikreipdamas į teismą, nutraukti Sutartį jeigu:
       1. Sutartis buvo pakeista pažeidžiant Pirkimų įstatymo 97 straipsnį;
       2. paaiškėjo, kad Nuomotojas turėjo būti pašalintas iš pirkimo procedūros mutatis mutandis taikant Viešųjų pirkimų įstatymo 46 straipsnio 1 dalį, kuri taikoma kartu su Pirkimų įstatymo 59 straipsnio 1 dalimi;
       3. paaiškėjo, kad su Nuomotoju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES.
    6. Sutartis gali būti nutraukta Lietuvos Respublikos Civiliniame kodekse numatytais atvejais.
    7. Sutarties nutraukimas atleidžia Nuomininką ir Nuomotoją nuo Sutarties vykdymo.
    8. Sutarties nutraukimas neturi įtakos ginčų nagrinėjimo tvarką nustatančių sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po sutarties nutraukimo.
    9. Kai Sutartis nutraukta, Nuomotojas gali reikalauti grąžinti jam viską, ką jis yra perdavęs Nuomininkui vykdydamas Sutartį, jeigu jis tuo pačiu metu grąžina Nuomininkui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
    10. Nuomotojas patvirtina, kad jam yra žinoma ir jis neturės jokių priekaištų Nuomininkui jei Sutarties vykdymo metu paaiškės, kad Nuomotojo pasiūlyme pateikta informacija melaginga, Sutartis su Nuomotoju bus nutraukta nedelsiant.
11. **NENUGALIMOS JĖGOS APLINKYBĖS**
    1. Nė viena iš Šalių neatsako už visišką ar dalinį įsipareigojimų nevykdymą, jeigu ji įrodo, kad įsipareigojimų neįvykdė dėl nenugalimos jėgos (force majeure) aplinkybių. Nenugalimos jėgos aplinkybės suprantamos taip, kaip jos apibrėžtos Lietuvos Respublikos civiliniame kodekse. Dėl atleidimo nuo atsakomybės esant nenugalimos jėgos aplinkybėms, Šalys vadovaujasi Lietuvos Respublikos Vyriausybės 1996 m. liepos 15 d. nutarimu patvirtintomis Nr. 840 “Atleidimo nuo atsakomybės, esant nenugalimos jėgos (*force majeure*) aplinkybėms, taisyklės” tiek, kiek jos neprieštarauja Lietuvos Respublikos Civiliniam kodeksui..
    2. Apie šių aplinkybių atsiradimą Šalis kitą Šalį privalo informuoti per 3 (tris) darbo dienas nuo sužinojimo (arba turėjimo sužinoti) apie jų atsiradimą. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
    3. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
    4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
    5. Jeigu nenugalimos jėgos (*force majeure*) aplinkybės tęsiasi ilgiau kaip 3 (tris) mėnesius nuo jų atsiradimo momento arba jeigu apie jas nėra laiku pranešta, ir Šalys nesutaria, kaip toliau bus vykdomi Sutarties nevykdžiusios Šalies įsipareigojimai, tuomet kita Šalis, raštu pranešusi ne mažiau kaip prieš 30 (trisdešimt) kalendorinių dienų, turi teisę nutraukti šią Sutartį.
12. **SUTARTIES GALIOJIMAS**
    1. Sutartis įsigalioja nuo jos pasirašymo dienos ir galioja iki kol bus išnaudota maksimali Sutarties vertė 4.1 p., bet ne ilgiau kaip vienerius kalendorinius metus. Jeigu praėjus vieniems kalendoriniams metams Sutarties maksimali vertė nėra išnaudota, Sutarties šalys, rašytiniu susitarimu, gali pratęsti Sutartį dar vieneriems metams. Sutartis gali būti pratęsiama ne daugiau kaip du kartus ir galioti iki kol bus išnaudota maksimali Sutarties vertė, bet ne daugiau negu trys metai. Sutartis galioja ne ilgiau nei galioja Nuomininko su Druskininkų, Marijampolės, Biržų rajono, Telšių rajono, Kelmės rajono savivaldybe (-ėmis) sudaryta šilumos ūkio valdymo perdavimo sutartis (šilumos ūkio įstatymo XI skirsnis) ir/ar kitokios sutartys, pagal kurias atsiradusių teisinių santykių pagrindu Nuomininkui yra išduota ir galioja šilumos tiekimo licencija (ir vykdoma karšto vandens tiekėjo veikla), išskyrus atvejus, kai ūkio subjektas, toliau vykdantis šilumos tiekėjo ir/ar karšto vandens tiekėjo veiklą atitinkamoje savivaldybėje, sutinka perimti atitinkamoje dalyje Sutarties vykdymą (Nuomotojo teises ir pareigas pagal Sutartį).
    2. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).
13. **KORUPCIJOS PREVENCIJA**
    1. Vykdydamos šios Sutarties sąlygas, Šalys įsipareigoja griežtai laikytis galiojančių nacionalinių ir tarptautinių teisės aktų, draudžiančių valdžios pareigūnų ir privačių asmenų papirkinėjimą, prekybą poveikiu, pinigų plovimą, įskaitant 2016 m. gruodžio 9 d. Prancūzijos kovos su korupcija įstatymą, žinomą kaip „Sapin II“.
    2. Šalys įsipareigoja nustatyti ir įgyvendinti visas reikalingas ir pagrįstas korupcijos prevencijos priemones ir politiką. Aiškumo tikslais, Šalys pabrėžia, kad ši nuostata Nuomotojui galioja tiek visų jo darbuotojų, tiek ir visų kitų jo pasirinktų subrangovų ir/ar kitų partnerių, vykdančių/dalyvaujančių vykdant šią Sutartį bet kokia apimtimi, atžvilgiu.
    3. Nuomotojas supranta ir garantuoja, kad bet kokios sumos, sumokėtos jam vykdant šią Sutartį, yra sumokėtos vieninteliu tikslu ir tik siekiant jam teisėtai kompensuoti už sutartas tiekti prekes, atliktus darbus ar suteiktas paslaugas.
    4. Nuomotojo mokamos bet kokios sumos kitiems tretiesiems asmenims (subrangovams, konsultantams ir pan.) šios Sutarties vykdymo kontekste, gali būti mokamos tik už teisėtus pavedimus ir/ar tų kitų trečiųjų asmenų Nuomotojui teisėtais pagrindais suteiktas paslaugas, prekes ir/ar darbus.
    5. Nuomotojas pareiškia, kad, jos žiniomis, nė vienas iš jo atstovų ar kitų asmenų, teikiančių paslaugas ar atliekančių kokius nors veiksmus jo vardu pagal šią Sutartį, nėra įgaliotas siūlyti, duoti, prašyti ar gauti bet kokios naudos iš viešojo ar privataus fizinio ir/ar juridinio asmens (įskaitant valstybės pareigūnus) ar atitinkamai šiems asmenims suteikti bet kokią naudą, siekiant įvykdyti vieną ar kelis iš pirmoje pastraipoje nurodytų pažeidimų.
    6. Tuo atveju, jeigu Užsakovas turės pagrįstų priežasčių manyti, kad šios Sutarties 20.1. - 20.5. punktuose nurodytos sąlygos buvo pažeistos, Užsakovas galės sustabdyti šios Sutarties vykdymą tam tikram laikui be išankstinio įspėjimo, pateikusi Nuomotojui paprastą pranešimą dėl Sutarties vykdymo sustabdymo, tokiam laikui, kuris būtinas tinkamai patikrinti ir išaiškinti aplinkybes dėl minėtų sąlygų galimo pažeidimo. Užsakovas dėl tokio sustabdymo nebus laikoma atsakinga ir neprisiima jokios atsakomybės ir/ar jokių papildomų prievolių ar įsipareigojimų Nuomotojo ar kitų trečiųjų asmenų atžvilgiu.
    7. Sutarties Šalys abipusiai įsipareigoja geranoriškai bendradarbiauti siekiant atlikti reikiamus veiksmus patikrinti ir išsiaiškinti aplinkybes dėl galimo 20.1. - 20.5. punktuose nurodytų nuostatų pažeidimo.
    8. Nuomotojas patvirtina, kad jam yra žinoma ir jis supranta, jog aukščiau šiame skyriuje nurodytų nuostatų laikymasis yra esminė Sutarties sąlyga, o jų nesilaikymas lemia esminį Sutarties pažeidimą ir bet koks šių sąlygų nesilaikymas sąlygos Užsakovo teisę nutraukti Sutartį įspėjus Nuomotoją prieš 2 kalendorines dienas ir neprisiimant už tai jokios atsakomybės.
    9. Tuo pačiu Nuomotojas patvirtina, kad esant pagrįstų priežasčių manyti, jog Nuomotojas korupcinių ryšių/veiksmų pagalba įgijo galimybę sudaryti šią Sutartį, ar Sutartį (jos dalį) jau vykdo, Sutartis su Nuomotoju bus nedelsiant, įspėjus prieš 1 kalendorinę dieną, nutraukta, ir jis nepretenduos į jokį atlygį pagal Sutartį, bei dėl to nereikš pretenzijų Užsakovui.
14. **specialiOs pirkimo sutarties vykdymo sąlygOs**
    1. Vykdant Sutartį Nuomotojas privalo laikytis Nuomininko Socialinio atsakingumo principų, publikuojamų viešai Nuomininko internetiniame tinklapyje adresu: [https://www.litesko.lt](https://www.litesko.lt/node/599).
    2. Vykdant Sutartį, Nuomotojas turi būti susipažinęs su Nuomininko integruotos vadybos sistemos politika, viešai publikuojama Nuomininko internetiniame tinklapyje: [https://www.litesko.lt](https://www.litesko.lt/apie-mus/etika-ir-korupcijos-prevencija/socialine-atsakomybe).
    3. Nuomininko privatumo pranešimas dėl asmens duomenų tvarkymo viešai publikuojamas Nuomininko internetiniame tinklapyje: [https://litesko.lt/duomenu-apsauga](https://www.litesko.lt/kontaktai/duomenu-apsauga).
    4. Nuomotojas pareiškia, kad jis, remdamasis gerąja profesine praktika, ėmėsi pagrįstų priemonių, siekdamas identifikuoti interesų konfliktus, užkirsti jiems kelią ir, esant reikalui, išspręsti juos (ypač interesų konfliktus, kurie gali kilti dėl jo tiesioginių ar netiesioginių giminystės, profesinių ar moralinių interesų).
    5. Nuomotojas pareiškia, kad, kiek jam žinoma, ir šios Sutarties pasirašymo dieną, Sutarties vykdymas nesukuria jokios interesų konflikto rizikos nei Nuomininkui (tame tarpe ir „Veolia“ grupei), nei trečiosioms šalims.
    6. Jeigu vykdant sutartį Nuomotojui bet kuriuo metu pranešama apie interesų konflikto buvimą, jis įsipareigoja nedelsdamas raštu informuoti Nuomininką. Taip pat iš anksto informuoti Nuomininką apie metodus, kuriais jis ketina išspręsti minėtą konfliktą ir jo veiksmingą išsprendimą. Jis taip pat įsipareigoja nedelsdamas atsakyti į bet kokius Nuomininko prašymus pateikti informaciją šiuo klausimu ir pateikti prašomus pagrindimus, jeigu tokių yra.
    7. Jeigu Nuomininkas, Nuomotojo informuotas, arba Nuomininkas pats sužino, kad interesų konfliktas kilo dėl netinkamo Nuomotojo elgesio, ypač dėl:

* nedeklaruoto, neišsamiai arba pavėluotai deklaruoto intereso, arba
* nepakankamų priemonių susidariusiai situacijai ištaisyti,

Nuomininkas turi teisę nutraukti šios Sutarties vykdymą ir, jeigu būtina, ją nutraukti raštu, neprisiimdamas atsakomybės už nuostolius ir nepažeisdamas savo teisės į bet kokį nuostolių atlyginimą.

* 1. Nuomotojas įsipareigoja, kad, kai taikoma, visus iš šio straipsnio kylančius įsipareigojimus vykdys jo valdyba ir direktoriai, bei jo darbuotojai ir trečiosios šalys, dalyvaujantys vykdant šią Sutartį.

1. **BAIGIAMOSIOS NUOSTATOS**
   1. Sutartis sudaryta dviem vienodą juridinę galią turinčiais egzemplioriais lietuvių kalba, po vieną kiekvienai iš Šalių.
   2. Sutarties priedai yra neatskiriama Sutarties dalis.
   3. Šios Sutarties nuostatos yra atskiros viena nuo kitos. Pripažinus kurią nors iš jų negaliojančia, kitos nuostatos lieka galioti toliau.
   4. Nuomininko Filialo direktorius atsako už tinkamą Sutarties nuostatų įgyvendinimą iš Nuomininko pusės ir atitikimą savo vadovaujamo filialo poreikiams.
   5. Sutarties 22.4. punkto nuostatos įgyvendinimui Nuomininko filialo direktorius turi teisę gauti visą reikiamą informaciją  iš Sutartį prižiūrinčio asmens, nurodyto Sutarties 8.1. punkte.
   6. Santykiams, kylantiems tarp Šalių, tačiau nesureguliuotiems šia Sutartimi, taikomi Lietuvos Respublikos įstatymai ir kiti teisės aktai.
   7. Apie Sutarties Šalių pavadinimų, statusų, juridinių adresų pasikeitimą Sutarties galiojimo laikotarpiu, Šalys įsipareigoja nedelsiant informuoti viena kitą.
   8. Vykdant Sutartį, Šalys vadovaujasi Lietuvos Respublikos įstatymais ir kitais poįstatyminiais aktais.
2. **SUTARTIES PRIEDAI:**
   1. Priedas Nr. 1 – „Atsiskaitomosios kainos“.
   2. Priedas Nr. 2 – „Techninės sąlygos“.
   3. Priedas Nr. 3 – „Prekių priėmimo-perdavimo aktas“.
3. **ŠALIŲ JURIDINIAI ADRESAI IR PARAŠAI**

|  |  |
| --- | --- |
| **Nuomininkas:** | **Nuomotojas:** |
| UAB „Litesko“  Įmonės kodas 110818317  Konstitucijos pr. 7,  LT- 09308 Vilnius  Tel.: 8-5-2667500  PVM mokėtojo kodas LT108183113  A/s. LT787044060001419259  AB SEB Bankas, banko kodas 70440 | UAB „Vilniaus energija“  Įmonės kodas 111760831  Konstitucijos pr. 7, LT- 09308 Vilnius  Tel.: (8 5) 266 7199  Faksas (8 5) 266 7339  PVM mokėtojo kodas LT 117608314 A/s. LT387044060008148384  AB SEB Bankas, banko kodas 70440 |


Priedas Nr. 1


Prie Sutarties Nr. SUTL-161

**ATSISKAITOMOSIOS KAINOS**

UAB „Litesko“, atstovaujama\_\_\_\_\_\_\_\_\_\_\_\_, veikiančio pagal įmonės įstatus, toliau vadinama „Nuomininku“, ir **UAB „Vilniaus energija“,** atstovaujama \_\_\_\_\_\_\_\_\_\_\_\_\_, veikiančios pagal 2025-02-03 dienos įgaliojimą Nr.1, toliau vadinama „Nuomotoju“ sudarė šį priedą, toliau vadinama „Priedas Nr. 1“, ir susitarė:

1. Patvirtinti Atsiskaitomąsias kainas:





2. Priedas Nr.1 yra neatskiriama Sutarties Nr. **SUTL-161** dalis.

3. Priedas Nr.1 įsigalioja nuo jo pasirašymo dienos ir galioja iki Šalys pilnai įvykdys savo sutartinius įsipareigojimus.

4. Šalių tarpusavio santykiai, atsiradę Priedo Nr.1 pagrindu ir jame nesureguliuoti, yra sprendžiami vadovaujantis Sutarties nuostatomis.

Priedas Nr. 2

Prie Sutarties Nr. SUTL-161

**TECHNINĖS SĄLYGOS**

UAB „Litesko“, atstovaujama\_\_\_\_\_\_\_\_\_\_\_\_\_\_, veikiančio pagal įmonės įstatus, toliau vadinama „Nuomininku“, ir UAB „Vilniaus energija“, atstovaujama \_\_\_\_\_\_\_\_\_\_\_\_\_\_\_, veikiančios pagal 2025-02-03 dienos įgaliojimą Nr.1, toliau vadinama „Nuomotoju“, sudarė šį priedą, toliau vadinama „Priedas Nr. 2“, ir susitarė:

1. Patvirtinti Technines sąlygas:

TECHNINĖS SĄLYGOS

**MOBILIOS KATILINĖS NUOMOS PASLAUGA**

1. **SĄVOKOS IR SUTRUMPINIMAI**
   1. **Užsakovas –** UAB „Litesko“.
   2. **Tiekėjas –** ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro sutartį.
   3. **Sutartis** – dėl ekonominės naudos vieno ar daugiau ūkio subjektų sudaroma pirkimo sutartis, kurios dalykas yra prekės, paslaugos ar darbai.
   4. **Pirkimas –** Pirkėjo atliekamas prekių, paslaugų ar darbų įsigijimas su pasirinktu (pasirinktais) Tiekėju (Tiekėjais) sudarant pirkimo–pardavimo sutartį (Sutartis), kai šios prekės, paslaugos ar darbai yra skirti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nurodytai veiklai vykdyti.
2. **PIRKIMO OBJEKTAS IR PRELIMINARŪS KIEKIAI**
   1. **Pirkimo objektas** – UAB „Litesko“ perka mobilios katilinės nuomą filialams:
      1. „Biržų šiluma“ Kaštonų katilinė Vėjo g. 25;
      2. „Druskininkų šiluma“ Pramonės g. 7;
      3. „Kelmės šiluma“ Mackevičiaus g. 10;
      4. „Marijampolės šiluma“ Gamyklų g 8;
      5. „Telšių šiluma“ Lygumų g. 69.
   2. Pirkimas į dalis neskaidomas.
   3. Preliminarūs mobilios katilinės darbo valandų kiekiai, filialuose:
      1. UAB „Litesko“ filialas „Biržų šiluma“ Kaštonų katilinė Vėjo g. 25. – 30 val. per metus;
      2. UAB „Litesko“ filialas „Druskininkų šiluma“ Pramonės g. 7, – 70 val. per metus;
      3. UAB „Litesko“ filialas „Kelmės šiluma“ Mackevičiaus g. 10, – 30 val. per metus;
      4. UAB „Litesko“ filialas „Marijampolės šiluma“ Gamyklų g 8, – 90 val. per metus;
      5. UAB „Litesko“ filialas „Telšių šiluma“ Lygumų g. 69 - 40 val. per metus.
3. **PERKAMOS PREKĖS PRISTATYMAS**
   1. Mobili katilinė pristatoma UAB „Litesko“ filialui „Druskininkų šiluma“ Pramonės g. 7, Druskininkai.
   2. Tiekėjas mobilią katilinę turi perduoti Užsakovui nuo sutarties pasirašymo per 2 darbo dienas.
   3. Mobilios katilinės perdavimo Užsakovui metu, Tiekėjas ir Užsakovas mobilios katilinės priėmimo-perdavimo akte, užfiksuoja mobilios katilinės apskaitos skaitiklio rodmenis.
   4. Nuo katilinės perdavimo dienos už mobilios katilinės eksploataciją atsakingas Užsakovas.
   5. Užsakovo atsakingas asmuo, gavęs užsakymą iš techninių sąlygų 2.3. punkte nurodyto filialo, per 2 darbo dienas pristato mobilią katilinę užsakymą pateikusiam filialui.
   6. Kiekvieno mėnesio nuomos paslaugos fiksuojamos priėmimo-perdavimo aktu visiems pirkimo objektams. Akte nurodomi pirkimo objektai; laikotarpis už kurį išrašoma sąskaita; faktiškai dirbtos mobilios katilinės valandos, kiekvienam objektui atskirai; apskaitos skaitiklio rodmenys.
4. **REIKALAVIMAI PIRKIMO OBJEKTUI**
   1. Nuomojamos mobilios katilinės galia turi būti ne mažesnė nei 3 MW ir ne didesnė nei 3,5 MW.
   2. Mobilios katilinės kuras – skystas, arba dujinis kuras.
   3. Mobilios katilinės vidiniai gabaritai ne daugiau: plotis 2,465 m; aukštis 2,650 m; ilgis 13,310 m.
   4. Mobili katilinė turi būti įrengta automobilio standartinės puspriekabės bazėje, kad būtų galimybė Mobiliąją katilinę pervežti automobilių keliais su vilkiku.
   5. Transporto priemonė turi būti registruota ir turėti reikiamus leidimus transportuoti Lietuvos keliais.
   6. Tiekėjas kartu su mobilia katiline Užsakovui turi perduoti reikalingą įrangą ir sujungimus, būtinus katilinės prijungimui.
   7. Mobilioje katilinėje turi būti sumontuotas elektrinis šildytuvas, apsaugai nuo užšalimo šaltuoju metų laiku, kai katilinė nebus naudojama.
   8. Kartu su mobilia katiline Užsakovui Tiekėjas turi perduoti eksploatacijos instrukciją (-jas) ir operatyvinį žurnalą.
   9. Išdirbtos mobilios katilinės valandos apskaitomos operatyviniame žurnale. Už mobilios katilinės išdirbimo valandų apskaitymą atsakingas Užsakovas.
5. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Tiekėjas, savo sąskaita, privalo pašalinti visus mobilios katilinės gedimus, atsiradusius ne dėl Užsakovo netinkamo mobilios katilinės eksploatavimo.
   2. Tiekėjas turi užtikrinti reakciją į Užsakovo pranešimą elektroniniu paštu apie gedimą (specialistų atvykimas į mobilios katilinės buvimo vietą) ne vėliau kaip kitą darbo dieną nuo pranešimo apie gedimą gavimo.
   3. Nustatyti mobilios katilinės gedimai, atsiradę ne dėl Užsakovo netinkamo mobilios katilinės eksploatavimo, privalo būti pašalinti ne vėliau nei per 1 darbo dieną. Tiekėjui nesilaikant reakcijos į gedimą laiko, gedimų šalinimo terminų, Tiekėjas, Užsakovui pareikalavus, moka Užsakovui 50 EUR be PVM dydžio baudą už kiekvieną termino praleidimo dieną.
   4. Už mobilios katilinės nuomą Užsakovas tiekėjui apmokės per 30 kalendorinių dienų nuo elektroninės sąskaitos pateikimo datos;
   5. Elektroninės sąskaitos turi būti teikiamos tik per informacinę sistemą „E. Sąskaita“ adresu <https://www.esaskaita.eu/>;
   6. Jei Paslaugos teikėjas pateikia popierinę sąskaitą arba sąskaitą pateikia kitomis priemonėmis, laikoma, kad sąskaita Užsakovui nepateikta ir Užsakovas turi teisę tokios sąskaitos neapmokėti;
   7. Sąskaita išrašoma viena, kurioje yra nurodyti visi 5 (penki) pirkimo objektai ir kiekvienam objektui taikomas fiksuotas mėnesinis mokestis ir faktiškai išdirbos valandos.
6. **SUTARTIES GALIOJIMO TERMINAS**
   1. Sutartis galioja 12 mėn. nuo pasirašymo datos.
   2. Sutarties galiojimas gali būti pratęstas, bet ne daugiau 2 kartus po 12 mėn*.*

2. Priedas Nr. 2 yra neatskiriama Sutarties Nr. **SUTL-161** dalis.

3. Priedas Nr. 2 įsigalioja nuo jo pasirašymo dienos ir galioja iki Šalys pilnai įvykdys savo įsipareigojimus.

4. Šalių tarpusavio santykiai, atsiradę Priedo Nr. 2 pagrindu ir jame nesureguliuoti, yra sprendžiami vadovaujantis Sutarties nuostatomis.

Priedas Nr. 3

Prie sutarties Nr. **SUTL-161**

**Priėmimo – perdavimo akto forma**

UAB „Litesko“, atstovaujama\_\_\_\_\_\_\_\_\_\_\_\_\_, veikiančio pagal įmonės įstatus, toliau vadinama „Nuomininku“, ir UAB „Vilniaus energija“, atstovaujama \_\_\_\_\_\_\_\_\_\_\_\_\_\_, veikiančios pagal 2025-02-03 dienos įgaliojimą Nr.1, toliau vadinama „Nuomotoju“, sudarė šį priedą, toliau vadinama „Priedas Nr. 3“, ir susitarė:

1. Patvirtinti priėmimo – perdavimo akto formą:

PATVIRTINTA

UAB „Litesko“ ir \_\_\_\_\_\_\_\_\_\_\_

202 m. mėn. d.

TIPINĖ FORMA

## **Priėmimo – perdavimo aktas Nr. \_\_\_\_**

1. Prekės objekte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pagal 202 m. \_\_\_\_\_\_\_\_\_\_\_ mėn. \_\_ d. pasirašytą Sutartį Nr.\_\_\_\_\_\_\_\_\_\_\_\_\_\_\_\_, pristatytos pilnai.

Nuomininkas pretenzijų neturi. (Trūkumai, jei tokie buvo, pašalinti pilnai).

Prekes perdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prekes priėmė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Priimant Prekes buvo nustatyti tokie trūkumai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkumus užfiksavo:

Už Nuomininką:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, užimamos pareigos, parašas)

Už Nuomotoją: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, užimamos pareigos, parašas)

Trūkumų pašalinimo terminas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkumų fiksavimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Šis Aktas yra neatskiriama Sutarties Nr.\_\_\_\_\_\_\_\_\_, pasirašytos 202 m.\_\_\_\_\_\_\_\_\_\_\_\_ mėn. \_\_d., dalis.

4. Aktas sudarytas ir pasirašytas 202 m. \_\_\_\_\_\_\_\_\_\_\_\_ mėn. \_\_\_\_ d.

5.**Už Nuomininką: Už Nuomotoją:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

A. V. A. V.

2. Priedas Nr.3 yra neatskiriama Sutarties Nr. **SUTL-161** dalis.

3. Priedas Nr.3 įsigalioja nuo jo pasirašymo dienos ir galioja iki Šalys pilnai įvykdys savo sutartinius įsipareigojimus.

4. Šalių tarpusavio santykiai, atsiradę Priedo Nr. 3 pagrindu ir jame nesureguliuoti, yra sprendžiami vadovaujantis Sutarties nuostatomis.